LidanRubinov/Halacha-QA huggingface dataset:
שאלה: יהודים משיחיים: איך אפשר להוכיח שהיהודים המשיחיים טועים בגישתם בכך שישו יש"ו יגאל אותם?
תשובה: אם אמונה היא דבר שאינו מבוסס, ואדם מחליט להאמין בו, אין דרך להוכיח כנגד אמונה. האמונה בצורה הזו אינה שפיטה ואינה צריכה להוביל תוצאות מסוימות. האמונה היהודית הינה גם אמונה אולם היא אמונה שביסודה אינה סותרת את השכל. המחשבה שהאלקות החליטה להיכנס ולהתעבר בגוף של אישה נראית מחשבה שלא עומדת במבחן השכל. האמונה הישראלית נשענת על נוכחות אלוקית בתוך עם למשך מאות שנים. הנוכחות של האלוקות, כביכול, על יש"ו היא סיפור ללא שום ביסוס והיא אמונה שבאה לעולם מכוח הצורך להרגיש קשר לאלוקות. אולם אין שום תמיכה בכך שבאמת היה נוכחות אלוקית על אותו האיש. האמונה הנוצרית יושבת על האמונה הישראלית אולם מי שבודק את כתבי הקודש קשה לו לשרטט יסודות איתנים להחלפת התורה. לא איש אל ויכזב, אומר בלעם. הקב"ה כורת ברית עם ישראל ברית לא רק על הגלות אלא ברית של גאולה. התכנים של האמונה באותו האיש אין בהם תכנים של תיקון מכוח האמונה באותו האיש. מדובר על תפיסה ילדותית שעצם האמונה באותו האיש יש בה תיקון. מה התיקון מלבד האמונה בדבר שאין בו משהו מעבר כך שיהיה טוב. אין באמונה שום הובלה אל הטוב המקווה. אצלנו האמונה היא מצרפת אותנו ומובילה אותנו לתת משמעות ואידאל לכל החיים גם החלקים הכי פשוטים של החיים.
שאלה: דיני חציצה - פטרת צפורניים: האם פטרת שמתחת הצפורן ו או בין אצבעות הרגליים מהווה חציצה לטבילה?
תשובה: יש לנקות היטב ואפשר לטבול. הרב בנימין במברגר
שאלה: תפילין וברכות השחר: מה קודם למה בבוקר, תפילין או ברכות השחר והתורה? מה הסדר בין כולם?
תשובה: יש בדבר שיטות שונות אולם המקובל ביותר הוא קודם לברך את ברכות התורה וברכות השחר, ולאחר מכן להניח תפילין.
שאלה: החשיבות לגור בארץ ישראל: מה החשיבות לגור בישוב?
תשובה: יש מצווה גדולה שארץ ישראל תהיה בריבונות יהודית. אולם לא רק מצווה לדאוג לריבונות יהודית. הרמב"ן בספר המצוות בהגדרת המצווה קובע שמלבד המצווה בריבונות יש גם מצווה שהארץ לא תהיה שממה, כלומר, שתהיה מקום ישוב פורח. החשיבות של מצוות ישוב הארץ היא משום שהחיים בארץ ישראל הם חיים במקום שבו שורה השכינה, זהו המקום שעיני ה' אלקינו בו בהשגחה פרטית ולא בהשגחה נסתרת. המגורים בישוב במקום שהריבונות שלנו היא רופפת ולא מספיק יציבה  המקומות שעליהם יש ערעור של הגויים בדבר שייכותם אלינו  היא ודאי מצווה כללית גדולה. המגורים בישוב במקום שהוא עדיין לא מספיק מיושב ומטופח יש בו מצוות ישוב ארץ ישראל מיוחדת, שהרי שותפים בכך שהארץ לא תהיה לשממה.
שאלה: מוצרים לפסח 2: ראיתי ששאלו לגבי מי שמשתדל שלא למכור חמץ גמור רציתי אותה שאלה לגבי א.חומץ טבעי (שעשוי מכהל) ב.זנגויל ג. תבלין לקציצות (לא כתוב ממה הוא עשוי)
תשובה: א. כוהל עלול להיות חמץ אם עשאוהו מדגן ב. זנגביל אינו חמץ אך הוא טעון הכשר לפסח
שאלה: יחס החברה לרוצח: כיצד החברה אמורה להתייחס לאדם שחטא במזיד, זאת אומרת, האם החברה צריכה לקבל אדם שחטא במזיד? לדוגמא, אדם שרצח ופורסם עליו בעיתונות, האם החברה צריכה לקבל אותו? כי הרי מצד אחד "ישראל שחטא ישראל הוא" וצריך לדעת לסלוח ולקבל, אבל מצד שני בזמן ביהמ"ק ולפני כן מי שרצח הרי הוא התחייב בסקילה ואין לו תקנה בעולם הזה, והיום שאין לנו סקילה אז איך החברה אמורה להתייחס אליו?
תשובה: מי שרצח במזיד עונשו ידוע בתורה. הוא רשע וכך יש להתיחס אליו. אם הוא יחזור בתשובה באמת ויתחרט חרטה גמורה ויתהפך לטובה בכל הנהגתו, וזה תהליך של שנים, אז אפשר לשנות את היחס אליו. ואולם בדיני אדם הוא לא יפטר מחיוב העונש על מה שעשה.
שאלה: רוח הדברים או מסורת וקבלה: בתגובה לתשובתך על שאלתי בנושא "ריבוי שמשות" צר לי על כך שקיבלתי את אותה תשובה שציינתי שהיא לא נשמעת הגיון ויתרה מזאת תשובתך מביאה אותי למסקנה הפוכה - שבעצם הקבלה מבורא עולם היא "רוח הדברים" קשה לי לקבל זאת מספר "שקוצו של י " חשוב בו. אותו דבר לגבי השאלה של "משה" היא בעצם דוגמה למתן שמות בתורה ולפי הידוע לי בני ישראל לא דיברו בשפת הקודש. מסתבר שככל שאני מחפש תשובות (והצדקות לדרך אמונתי במשך 40 שנה) אני מקבל את התשובות המראות לי בדיוק ההפך - אני מתחיל ל"האמין" שבמקרה הטוב קיבלנו בעצם את רוח הדברים ולא את כל שספרי ההלכה שנגזרו מהם ושורש העניין להיות "בן אדם" דרך ארץ - והתורה היא בגדר רוח הדברים. במקרה הלא טוב - אולי אין במה להאמין או יותר נכון גם אם יש בורא לעולם (שזה נראה לי עדיין סביר ולא בטוח) - כל בני האדם שווים ללא הבדל של עם נבחר או משהוא בסגנון וכל מה שיש לעם היהודי להבדיל מהגויים זה "תורת חיים" ואני מניח שמה ששומר על הדרך הזאת זה האמונה והבטחה שיש משהו שרוצה שזאת תהיה הדרך גם אם אין לאף אחד את הידיעה שאכן גם ההסטוריה הכתובה אכן תואמת את מה שכתוב. פעם דגלתי במושג "דע מה להשיב לאפיקורס" מתוך האמונה שאני צריך לדעת במה אני מאמין ולא להאמין בצורה עיוורת - מסתבר שככל שבודקים מגלים את ההפך. צר לי על הדברים - הם נכתבים בכאב - הנושא מעסיק אותי כבר משספר חודשים בהם - רק מתוך תקווה שאמצה תשובה שתניח את דעתי - לא הורדתי או חרגתי במאום מדרכי - אך בתקופה אחרונה מצאתי את עצמי מתייחס לדברים באמת כאל "רוח הדברים" כגון דברים שהקפדתי בהם בפסח במשך שנים כמנהג אבות - שלא אוכלים דבר זה או אחר מצאתי את עצמי אומר לאישתי "כתוב על זה כשר לפסח אז זה ר" אני יודע שזה כמו שעון חול באחד מהימים אמצא את עצמי נאמן לדרכי ולאני מאמין שלי. בברכת חג שמח
תשובה: לא הבנתי למה התשובה לא נשמעת הגיונית. גם התשובה ביחס לשם של משה לא קשורה לטענתך שבני ישראל לא דיברו עברית (וזאת מניין לך?) הרי במפורש כתבנו שהשם משה הוא מילה במצרית. מכל מקום אם יש לך קושיות באמונה אינך צריך לתלות אותם בתורה. ודרך אגב, טענתך שהתורה התכוונה רק לרוח הדברים היא בעצם טענת הנוצרים שפירשו את התורה בדרך סמלית. לטענתם אין צורך לקיים את המצוות ממש אלא רק להבין את הרעיון שמאחוריהם. לדוגמה: אין צורך לעשות ברית מילה באמת אלא רק למול את עורלת הלב, ועוד ועוד. ברוך ה' שהבדילנו מהם ומהבליהם. ונתן לנו תורה מדוייקת וברורה. שאלות באמונה אפשר לברר וגם נכתבו בדור שלנו ספרים רבים שיכולים לעזור לך לברר את הסוגיות האמוניות. בהצלחה ו
שאלה: גיהנום לחילונים ולגויים: 1. האם גוי טוב שעושה מעשים טובים אבל לא מקיים את מצוות ה הולך לגן עדן? כי הרי זאת לא אשמתו שהוא לא נולד לבית יהודי. 2. מה לגבי יהודים חילונים שלא מקיימים מצוות, הם גם הולכים לגן עדן? 3. מה בכלל יש בגיהנום ובגן עדן?
תשובה: 1. האמונה שלנו בשכר ועונש היא כוללת גם את היחס של הקב"ה לרשעים וצדיקים שבין הגויים. התורה שלנו מלאה מכך שהגויים שעושים רע הקב"ה דן אותם ונותן להם עונש. ובודאי שגם אם הם עושים טוב הם זוכים לשכר. אולם מה טיב השכר זה לא מפורש. אצל ישראל כתוב שכל ישראל יש להם חלק בעולם הבא. עולם הבא אנו לא יודעים בדיוק מהו, אנו רק ידועים שהשכר לא יהיה רק במסגרת העולם הזה שבו השכר הוא מוכר לנו. השכר שלה עולם הבא הוא שכר רוחני ומופשט שהוא בא גם לאחר פטירתו של האדם מן העולם הזה. מה אופי השכר שיש לגוי והאם הוא דומה לשכר שיש לישראל? השכר לא דומה. הקב"ה ברא את העולם כשיש הבדל בין המדרגות השונות שיש בעולם. יש דומם יש צומח ויש חי. כך גם בין בני אדם יש הבדל בין ישראל שיש להם נשמה עם אופי שמתאים לישראל לבין הגויים שאין להם נשמה ישראלית אלא רוח גויית. השכר של ישראל הוא משהו שמותאם לאופי וליעוד היהודי. השכר של הגויים הוא שכר שמתאים לגויים. כמו שבתוך עם ישראל יש הבדל בין הנשמות השונות. יש בעלי נשמה עליונה וגדולה יותר והשכר שהם זוכים לו הוא גדול יותר מהשכר של מי שיש לו נשמה רגילה. אנו אין לנו ידיעה עמוקה בהבדלי המדרגות שיש בין הנשמות. אולם עצם זה שיש הבדל בין נשמות שונות זה ידוע לנו. 2. לגבי יהודים חילוניים אנו אומרים שגם להם יש חלק בעולם הבא. החטאים שלהם הם ברובד מוגבל, החטאים שלהם לא הורסים את הנשמה היהודית שלהם. החטאים פוגעים ברוח ובנפש שלהם אבל הם לא יוצאים מהקשר שלהם עם עם ישראל, לפחות על זה יהיה להם שכר. יהודים שהם מחליטים ממש לעזוב את עם ישראל ומחליטים להתנהג ממש כמו גויים, להתבולל ולא להיות קשורים בכלל לעם ישראל, הם נחשבים כיהודים מומרים והם כל כך מקולקלים שאין להם חלק לעולם הבא. אולם ודאי שככל שאדם עושה מצוות הוא יזכה לשכר גדול יותר. 3. גן עדן זה ביטוי למקום מיוחד בעולם הזה שהקב"ה יתן אותו כשכר לצדיקים בכך שיראה להם היכן נמצא גן עדן. זה יהיה חלק מן השכר שנותן הקב"ה לצדיקים בעולם הזה כדי שהם יוכלו להיות פנויים יותר לעבודת ה'. גיהנם זה ביטוי למקום ששם האדם מתייסר ומקבל עונש על חטאיו.
שאלה: חמץ: האם קורנפלקס כל הסוגים לא רק הרגיל נחשבים לחמץ גמור ואסור לאכול לאחר הפסח?
תשובה: קורנפלקס הוא תירס ואינו חמץ אך הוא מוגדר כקטניות
שאלה: הדלקת נרות שבת והטבת הנרות: בכל יום שישי אני מכין לאישתי את נרות השבת להדלקה כולל הרמת הפתילות כלפי מעלה. לאחרונה שמענו שאפשר ואולי עדיף שהבעל יטיב עם הנרות, כלומר, ידליק לפרק זמן קצר את הפתילות ויכבה אותם, בצורה זאת ההדלקה לפני השבת נהיית קלה מאוד. האם יש בעיה עם פעולה זאת של הטבת הנרות, ומה הדרך הנכונה ביותר להכנת הנרות לקראת שבת?
תשובה: אין בזה שום בעיה ועוד שזה מקל על האישה.
שאלה: האם קקאו כשר לפסח: רציתי לשאול את הרבנים האם קקאו כשר לפסח? ואם הוא כשר האם הוא כשר לאוכלי קטניות או כשר לפסח ללא חשש קטניות.
תשובה: קקאו כשר לפסח ואין בו איסור קטניות. יש שוקולדים בפסח.
שאלה: עבודת בכורות במקדש: האם זה נכון שלעתיד לבא הבכורות יעבדו במקדש?
תשובה: לא זכור לי דבר כזה בח ולא נראה לי שזה נכון, שהכהנים נבחרו לעולם.
שאלה: ניקוי פלטה לשיניים: ניקיתי את הפלטה לשיניים עם חומר שאין עליו כשרות כלל (לא קשור לפסח). לחומר ריח מנטה חזק. האם מותר לי להמשיך להשתמש בו, ואם לא, איך אני מכשיר כעת את הפלטה? (שנוקתה בחומר שאינו כשר)
תשובה: לא נראה שיש בזה חומר האסור באכילה. תשטוף את זה היטב ואפשר להשתמש.
שאלה: זיתים וקצה הלחם: אמרו לי שאכילת הרבה זיתים ואכילת קצה הלחם (המקום שבו הוא נושך בכיכר השני) גורמים לשיכחה, האם זה נכון? בכלל, האם לחשוש לאמירות כאלו?
תשובה: על זית כתבו ח בסוף מסכת הוריות, ועל זה כתב הרב יעקב עמדין שזה מדובר בזיתים חיים אבל היום שאוכלים זיתים כבושים זה לא מביא לשכחה. ואם ח כתבו את זה אז יש לזה השפעה על הזיכרון. וכן הדין לגבי אכילת לב.
שאלה: סיום מסכת במשנה או לשמוע סיום בגמרא: אני בכור. האם בשביל להיפטר מתענית בכורות עדיף לשמוע סיום מסכת בגמרא מאדם אחר או שאני אעשה סיום מסכת במשנה?
תשובה: מסכת אחת זה לא מספיק בשביל סיום. אם תסיים סדר, זה עדיף.
שאלה: יחוד בלשכת גיוס: האם יש בעיה של יחוד עם חיילת שמראיינת בלשכת גיוס? אם כן, מה הרב מציע לעשות? (אני לא יודע מה המצב מבחינת הסגירה של החדר וכו )
תשובה: לא חושב שיש בעיה של ייחוד. זה מקום ציבורי שכל אחד יכול להיכנס.
שאלה: סגולת המצה: האם יש סגולה מיוחדת במצה, אם כן, מהי?
תשובה: המצה היא מצווה שהתורה ציותה אותנו לאכול בפסח. בכל מצווה יש סגולה מיוחדת. גם לאכילת המצה יש סגולות מיוחדות. כמו כל מצווה, הסגולה העיקרית שהיא מקרבת אותנו לקב"ה אולם יש גם אופי מיוחד בצורת ההתקרבות לקב"ה על ידי המצה. אנו באכילתה עוזבים את הקשר ללחם שהוא מאד נפוח ויש בו מאד מעורבות של מה שהאדם מנסה להגדיל ולהעצים את העולם הזה. המצה היא מחדירה בנו את הרצון לחזור לצד הפשוט והטבעי של העולם הזה, לאכול ולהנות מן העולם הזה ללא תוספות מיותרות. זה אחד מן הדברים שזכינו להם כשיצאנו מארץ מצרים. ארץ מצרים התיחסו לעולם הזה בצורה עקומה. הם מאד החשיבו את העולם הזה. הם ראו בכל כוח בעולם הזה שיש לו משהו שמעורר כשפים ודמיונות, זה כבל אותם לעולם הזה. מזה השתחררנו ממצרים. הביטוי לכך זה המצה הפשוטה.
שאלה: שום יבש בפסח: האם יש בעיה עם שום יבש בפסח? שמענו שבשום מסין משתמשים בקמח בתהליך היבוש.
תשובה: אני בררתי בשלש חברות שאין בהם בעיות של קמח בשום, אינני יודע על איזה חברה מדובר, כך שאינני יכול לענות. חג כשר ושמח הרב יהודה הלוי עמיחי
שאלה: ברכת חמה: 1.מי שלא מברך ברכת חמה ברוב עם אלא מברך לבד הוא צריך לברך בשם מלכות? 2.ביום רביעי עד איזה שעה אפשר לברך ברכה חמה בדיוק?
תשובה: 1. כן. 2. לכתחילה עד סוף זמן תפילה. אם נאנס יברך עד חצות. ובדיעבד ניתן לברך ללא שם ומלכות כל היום.
שאלה: שרפת חמץ מי קבע: רציתי לדעת מי קבע את השעה לביאור חמץ?? למה נגיד שזה לא יהיה בשעה 13:47 ולא ב9 בבוקר. כי אין בזה שום היגיון אם סתם איזה רב גדול החליט שזה דווקא ב9 בבוקר והעם יש בעיה שאני יסיים את הניקיון של פסח מאוחר. או שגם לז יש משהו ושזה מוגבל בזמן אני יודע שיש איזה הקשר אבל אין לי מושג מה היא. וערב טוב
תשובה: זה כבר מופיע בגמרא. החישוב הוא לפי שעות זמניות. התורה אסרה את החמץ מחצות וחכמים הקדימו כדי שלא תיווצר טעות.
שאלה: פסח דחוף בבקשה!: אני דתי ומקפיד אך משפחתי לא כל כך מקפידים ולא שומרים ימים טובים ואני די בבעיה. אמא שלי ניקתה את היכירים עם סקוץ קלין ואקונומיקה ואחרי זה שפכה על זה מים חמים זה מספיק?היום הדלקתי על הכירים למשך רבע שעה. אני לא ממש יכול להכשיר יותר ההורים שלי די כועסים עלי שאני רק מכשיר ומכשיר. ועוד שאלה הכשרתי סכין לחם ע"י קירצוף טוב בקלין ושפיכת מים רותחים 3 פעמים אחרי כל פעם שטפתי עם מים קרים,זה מספיק?
תשובה: אם הדלקת את הכיריים אפשר בדיעבד לסמוך על זה. כל מה שיפול על הכיריים תזרוק לפח. סכין לחם אינו נוגע בדרך כלל בדברים חמים ולכן זה מועיל. לכתחילה אל תשתמש בסכין לחם בפסח.
שאלה: ביעור חמץ ביום י"ד: שכחתי לעשות ביעור חמץ בביתי והיום זה יד בניסן ערב פסח האם אני יכול לעשות ביעור חמץ ומתי?
תשובה: תבדוק עד לשקיעה ותשרוף את החמץ שאתה מוצא.
שאלה: שכחתי לעשות בדיקת חמץ: מה קורה אם שכחתי לעשות בדיקת חמץ אתמול, האם אני יכול לעשות היום?
תשובה: אתה חייב לעשות היום ללא ברכה. תעשה עוד לפני כניסת החג.
שאלה: כתיבת הזמנה בחוה"מ: האם מותר לכתוב בחוה"מ כתובות לצורך שליחת הזמנה לחתונה? החתונה בעוד כחודש בעז"ה ויש חשש להספיק לשלוח בזמן.
תשובה: מזל טוב לא נראה שיש כאן דבר האבד
שאלה: הסכמה לבקשת חתונה: חבר טוב שלי שאל את חברה שלו, "האם תתחתני איתי?" והיא ענתה בחיוב, לא היו עדים, לא הייתה טבעת, ונאמרו רק המילים האלו, ולא היו מילות קידושין כמו "הרי את. כדת משה וישראל" האם בני הזוג מאורסים מקודשים? או שבעצם מכיוון שלא היו עדים ולא הייתה קנייה של האשה, הם לא מאורסים מקודשים?
תשובה: המשחק בדברים אלו הוא מסוכן ולא כדאי לשחק בדברים רציניים מעיין אלו! לגופו של עניין, על פי דבריך נראה שמכיוון שלא היה כאן שום מעשה קניין אין לחוש לדיבורים מעיין אלו ואנו מבינים את האמירה שלה שבעתיד היא תסכים להנשא (או לחשוב על זה ברצינות). כמובן אם ישנם פרטים (כגון ניתנת מתנה כלשהיא או אמירות אחרות אפילו בזמנים שונים ) נוספים למקרה צריך לגשת לרב פוסק ולברר בפניו את אשר נעשה!
שאלה: חתונה בל"ג בעומר: האם יש עניין בחסידות לגבי חתונה בל"ג בעומר, הוא נקרא תאריך טוב לחתונה? מדוע הספרדים אינם נוהגים להתחתן בל"ג בעומר?
תשובה: יש חילוקי מנהגים. לפי האשכנזים מותר להתחתן בל"ג בעומר אולם לפי הספרדים מותר להתחתן רק מיום שלאחר ל"ג בעומר. יום ל"ג בעומר הוא יום שפסקו בו הגזירות הרעות שהיו בתקופה זו. יש שמחשבים אותו כיום שיש בו אור מיוחד  אשכנזים  אולם לספרדדים הוא בעיקר יום של הפסקת הגזירות. הטוב מתחיל לצאת אל הפועל למחרת ל"ג בעומר שאנו כבר מתקרבים עוד יותר למתן תורה.
שאלה: בית העלמין בחודש ניסן: מדוע אין עולים לבית העלמין בחודש ניסן?
תשובה: זהו חודש חגיגי.
שאלה: נישואים בין גיורת לכהן: אני גיורת בת לאבא יהודי. יש לי חבר כהן. אנחנו רוצים להתחתן. אני שומרת מצוות ואבא שלי וכל המשפחה שלי. אנחנו משפחה גדולה יוצאי אזרביג אן, קווקזים. דוד שלי רב בדימונה. סבא של אבא שלי היה רב הכי גדול באזרביג אן. למרות שחבר שלי הוא כהן הוא לא דתי ולא שומר מצוות אני מאוד אוהבת אותו ורוצה להתחתן איתו. בבקשה תעזרו לנו. אנחנו רוצים להתחתן מתחת לחופה ועם רב כדת משה וישראל.
תשובה: כפי שאת מבינה, אם ברור שאת גיורת אזי יש איסור לכהן לשאת גיורת. אנו לא יכולים לשנות את דיני התורה. את צריכה ללכת לרב לשאול אותו האם זה ודאי שאת גיורת או אולי עשו לך גיור רק לחומרא, את צריכה לשאול האם זה ודאי שהחבר שלך כהן. אם התשובה היא חיובית אזי תחשבי שזה דומה להודעה שמודיעים לך שבבדיקות גנטיות גילו שאת והחבר שלך לא יכולים להתחתן משום שיש בכך סכנה לכם וסכנה לילדים שיולדו ממכם, עם כל הצער את יודעת שזה לטובתכם. כך גם בנוגע להלכות שנוגעות לכבוד שאנו נותנים למסורת היהודית ולתפקיד המיוחד שיהיה לכוהנים. אומרים לכם שזה פוגע בכם ופוגע בסביבה. ההלכה היא לטובתכם. רק כך אנו יכולים לעזור לך. אנו לא יכולים לשקר לך ולומר לך שהכל ר. זה רק בגלל שאנו אוהבים את שניכם. אנו גם אומרים לכם שאם תתגברו ותצליחו להיפרד אנו מתפללים בעבורכם ובטוחים שהקב"ה יסייע לכם למצוא כל אחד את החבר והחברה שאיתו תוכלו לחיות חיים מאושרים.
שאלה: שניים מקרא ואחד תרגום: איזה פרשה צריך לקרוא בשניים מקרא השבוע? (השבת הקרובה תיהיה שבת חול המועד פסח)
תשובה: אין צורך לקרוא. קוראים רק בפרשיות שעל הסדר.
שאלה: מכירת חמץ -כיבוד הורים: בביתי יש כמות יחסית גדולה של פסטות וכד והורי החליטו (כבכל שנה.) למכור אותם ולא לשרופם. עיינתי באתר וכשנשאל אחד הרבנים האם יש צורך לשרוף פסטות הוא ענה שכן אלא אם כן זה שעת דחק. האם אחרי פסח אני יכולה לאכול פסטות ומוצרים כגון אלה? (אני חושבת שמצבם הכלכלי של הורי טוב ואינני בטוחה שזו שעת דחק.) שאלה נוספת, אני בשירות לאומי והשארתי בדירת שירות מוצרים שהם אינם חמץ גמור(כגון אבקת שוקו) ובקשתי מאבי שימכור אותם כשהוא מבצע את מכירת החמץ אך הוא איננו שאל אותי את כתובת הדירה ואינני יודעת אם המכירה נחשבת. האם המוצרים ראויים לאכילה אחרי פסח? מראש.
תשובה: : אם עשו מכירה לפסטות ניתן לאכול. דין חמץ שעבר עליו הפסח הינו דין קנס למי שלא עשה כדין. ההורים שלך עשו על פי היתר רבנים ולכן אין לקנוס אותם. בנוגע למכירה של המוצרים בדירת השרות ניתן לאכול אתה דברים.
שאלה: עומר: אני מתחתנת עוד חודשיים וחצי ב"ה לא הספקתי לקנות שמלת כלה, האם מותר לקנות בעומר? שהרי כבר לא אספיק לסגור בשום חנות אם אחכה אחרי
תשובה: אין איסור קניית בגדים חדשים בספירת העומר מזל טוב
שאלה: אבקת סודה לשתייה בפסח: האם אבקת סודה לשתייה צריכה הכשר לפסח?
תשובה: כל מאכל טעון הכשר לפסח, כי תעשיית המזון מאוד מורכבת.
שאלה: איך מקיימים את מצוות שילוח הקן?: יונה בנתה קן אצלנו בבית כיצד ניתן לקיים את מצוות שילוח הקן?
תשובה: תבוא בערב בשקט, כשהיא דוגרת על האפרוחים, תברך ותעשה רעש כדי שהיא תפרח ובזה תקיים את מצוות שילוח הקן. לכתחילה תרים את הביצים ותחזיר אותם למקום. אמרו לי שהיונה לא מוכנה לדגור על הביצים אם היא מריחה ריח זר ולכן כדאי לעשות זאת עם כפפות.
שאלה: להחזיר יין שביעית שהופקר: בערב פסח מוצאים את המיץ ענבים קדושת שביעית החוצה ואומרים שזה הפקר. לשכנים שלנו היה בחוץ 3 ארגזים בחוץ. הם התחילו להכניס את הראשון והשני וכשהיא הייתה בבית והכניסה את הראשונים אז אני וחבר לקחנו מהארגז השלישי (שהיא לא נגעה בו עדיין). אחרי קצת זמן היא התקשרה ואמרה להחזיר אותם, אנחנו צריכים להחזיר אותם?
תשובה: אם הם באמת הפקירו   מותר לקחת. בדרך כלל אדם מפקיר בפני אנשים שמכירים אותו וידידים שלו והם לא לוקחים אבל אם מישהו באמת לוקח המפקיר צריך להשלים עם זה כי הוא הפקיר, אחרת זה לא נקרא הפקר.
שאלה: מיילים בשבת: האם מותר לפתוח מיילים שנשלחו לי בשבת: א. ע"י מערכות אוטומטיות. ב. ע"י גויים. ג. ע"י יהודים.
תשובה: אחרי כמה דקות במוצאי שבת מותר לפתוח מאחר ועבר זמן "בכדי שיעשו".
שאלה: סגולות בשיר השירים: הייתי שמחה לדעת מה החשיבות של אמירת "שיר השירים", מה הסגולות המיוחדות אם אומרים אותו מס ימים ברציפות, והאם אפשר לאומרו גם בלילה לאחר השקיעה?
תשובה: אנו עם סגולה ולא עם סגולות. ללימוד תורה, בכל מקום בתורה, יש ערך גדול ואין אדם למד אלא במקום שליבו חפץ. יש נוהגים להעדיף לימוד תורה שבכתב ביום ותורה שבע"פ בלילה אולם מי שליבו חפץ בלילה ללמוד תורה שבכתב דווקא, ואם ילמד משהו אחר לא ילמד בחשק, שילמד מה שלבו חפץ באותה שעה.
שאלה: מסיבת חתונה בספירת העומר: קבלנו בדיוק בכניסת חג הפסח הזמנה לחתונה של אחיינית של אמא שלי שמתחתנת במהלך ימי הספירה ומנהגי האבלות. הם לא מקפידים על כלום וכבר התחתנו לפני החג אך הם עושים מסיבת חתונה ובמקרה שכחו את ענין העומר. מצד אחד זה קצת לא נעים לאמא שלי להבריז (בת אח שלה). מצד שני יש את ענין ספירת העומר. האם ישנה אפשרות לצאת מזה בצורה חלקה ללא בעיות, למשל, כמו אבלים שרק באים לאירוע ושמים צ ק או שותים משהו והולכים?
תשובה: אם זה בלי מוזיקה וריקודים מותר אבל עם יש מוזיקה לא ללכת. מותר ללכת רק לתת מתנה ולהגיד מזל טוב.
שאלה: ליפתית ושום חדש בפסח: האם ליפתית אסור לאלו שלא אוכלים קטניות בפסח? מה לגבי שום חדש בפסח ומה עושים עם השום הישן?
תשובה: לדעת המהרש"ם והאבני נזר, בתשובה אחת, אין איסור קטניות בלפתית. שום אינו חמץ.
שאלה: שירות קבע בצה"ל: רציתי לספר את הסיפור האישי שלי, ומשם לשאול את השאלה. אני כיום בת 23 וברוך השם נשואה, עם בחור שהכרתי בשידוך. לפני 3.5 שנים התייגסתי לצבא, ובצבא בזכות ארגונים טובים ורבנית הי"ו שהגיעה פעמים בשבוע לתת לנו שיעורים התחזקתי מאוד. הגעתי למצב שאני כבר מרגישה כלואה בין המפקדים ומאוד קשה לי לשמור על הצניעות של בת ישראל קדושה. יש לציין שהעבודה שלי היא משרדית בלבד. אבל יש נקודת אור בכל הדבר הזה, אצלנו בבסיס יש התעוררות מאוד גדולה של חיילות שבאות לשמוע שיעור תורה מה שלא היה לפני שנה למשל, והן רואות בי נקודת מפתח, שואלות אותי שאלות על דברים מהותיים. מלבד השיעורים אני שולחת אותם ללימודי קודש בירושלים במדרשה צבאית, והן מאוד משתדלות ומאוד מתחזקות ב"ה מיום ליום. אנחנו מארגנים שיעורים מיוחדים, באמת מכל הלב!!!. השאלה שלי, האם לא כדאי להציל את בנות ישראל היקרות שנמצאות במצבים מאוד מאוד מאוד קשים, כמו בת שלא מתלבשת בצינעות או כדאי להציל את עצמי ולחפש מקום שהוא יותר עם סביבה "אוהדת". יש לציין שאני משתדלת להתפלל בלי נדר כל יום וללכת לשיעורי תורה כל יום בהפסקה. הבנות הללו באמת מתחזקות וגם אני ב"ה מתחזקת. בסוף השנה האזרחית צריך להסתיים לי החוזה. מה לעשות?
תשובה: אם את מרגישה שאת תורמת להתקרבותן של חיילות לתורה. זה דבר גדול וחשוב מאד. איני יודע מה כוונתך שקשה לך לשמור על צניעות הדבר תלוי בחומרת הדבר אם את חזקה וזה לא משפיעה עליך לרעה יתכן לשקול להמשיך בשל התרומה לחיילות. כיון שאת נשואה את צריכה גם להתיעץ עם בעלך.
שאלה: חיבור פלטה לחשמל ביום טוב: אם שכחנו לחבר את הפלטה החשמלית בערב יום טוב על מנת לחמם אוכל לחג. האם מותר לחברה לחשמל ביום טוב, כאשר החשמל מנותק (ע"י שעון השבת), וכך לחמם אוכל לסעודת הבוקר?
תשובה: הדבר אסור.
שאלה: לאכול שניצל מטוגן עם קמח בפסח: האם מותר לאכול שניצל מטוגן עם קמח מצה בפסח (חול-המועד) או בערב פסח? ואם יש איסור בכך נודה על הסבר בנושא.
תשובה: מי שאינו מקפיד על שרויה רשאי לאכול זאת.
שאלה: להניח חפצים על שולחן בפסח: בבית הורי מקפידים שלא להניח שום חפץ על השולחן בפסח, כמו: אגרטל פרחים, טלפונים, משחקים, ספרים וכו. בעלי שאל את אבי והוא אמר שאין מקור למנהג זה, אבל זהו היגיון פשוט. בעלי סובר שאין היגיון במנהג זה, ולכן רוצה שלא ננהג כך בביתינו. האם הרב נוהג כן? האם הרב חושב שהמנהג הגיוני וכדאי לנו לנהוג במנהג זה? וחג שמח!!
תשובה: בכל משפחה היו מסורות שונות של מנהגים בפסח. שמעתי על מנהגים ברוח זו, שלא להניח בפסח על שולחן האוכל סידורים וחומשים שיש חשש שהשתמשו בהם על שולחן חמץ כי לא ניתן לנקותם היטב וכן צעצועים. את הברכונים והזמירונים של כל השנה גנזנו לפסח, לעומת זאת אגרטל ניתן לשטוף ולנקות היטב. העיקר הוא הבית!
שאלה: הלל ביום העצמאות היום-?: ראיתי בספר "ארץ הצבי" שהרב צבי יהודה אמר (בשנת התשכ"ז,יום העצמאות ה-19) שלא אומרים את ההלל בגלל שהרבה מהציבור שלנו מסופקים אם המדינה היא נס. אז מדוע היום שבעקבות הגירוש וכ ו יש הרבה מאוד מהציבור שלנו שבכלל לא אומרים הלל מברכים את ההלל?
תשובה: כל עוד הרבנות הראשית לא קבעה לומר הלל הרב צבי יהודה זצ"ל הורה בישיבה לא לומר ברכה. ואולם לאחר שנבחר הרב גורן לרב ראשי וקבע לומר ברכה על ההלל יום העצמאות הורה הרב צבי יהודה לומר אמנם הממשלה בשנים האחרונות עשתה כמה דברים מעציבים שפגעו בארץ ישראל ובמתישבים. אך המדינה בכללה קיימת ומתחזקת כל הזמן קיבוץ הגלויות נמשך. ועל כלל הטובה עלינו להודות לד'.
שאלה: משחה לא כשרה לפסח: האם מותר להשתמש במשחה לפצעים בפה אפטות שאין לה כשרות לפסח?
תשובה: אם אין בליעה בודאי מותר. נראה שאם ישנה איזו בליעה קטנה ויש צוורך גדול ג"כ אפשר להקל, שהרי זה לא ראוי לכלב (אלא אם כן יש טעם) ובתערובת בערב פסח, ואין כאן אחשביה. חג כשר ושמח הרב יהודה הלוי עמיחי
שאלה: תפילה לעצירת גשמים-עד מתי?: האם להמשיך לומר את התפילה לעצירת גשמים ב"שומע תפילה" גם עכשיו, כשהפסקנו לבקש גשמים בברכת השנים?
תשובה: אל תמשיך לומר את התפילה לעצירת גשמים, היות ואנו לא מבקשים כעת גשמים. מה שכן, לענ"ד ניתן להתפלל לה' שירבה מים בארץ, וזאת לאו דוקא ע"י גשמים אלא ריבוי מים במעיינות וכד'.
שאלה: על מהות החזרת והקשרה למרור: בליל הסדר האחרון התחיל אצלינו דיון לגבי מהו המרור שצריך לאכול - חזרת או חסה. מצד אחד, בקערת הסדר הונחה חסה במקום של המרור, וכן שמעתי בעבר שהמומלץ ביותר הוא לאכול חסה כמרור, ושבמשנה נכתב שניתן לאכול חזרת, אך רש"י במקום מסביר שזה רק במקרה שאין בנמצא ירק אחר. מצד שני טענו, שכבר שנים ממשיך המנהג של שימוש בחזרת כמרור, אולי הדבר התחיל אצל יהודי אשכנז שלא הייתה להם חסה בנמצא, וכך נוהגים בחלק גדול ממשפחתי לאכול, וכמו כן - מהו ייעוד החזרת, אם לא לשם כך? היא הרי לא מוזכרת בקטעים אחרים במהלך הסדר. אך, אם אמנם זה מנהג שהתחיל במחסור בחסה - מנין אכילת חסה עם חזרת? אם תאמר שאכלו את החזרת ממחסור בחסה - אז מנין החסה? העניין מאד בלבל אותנו, ורצינו לדעת כיצד לנהוג. האם נכון יותר לאכול חסה במקום חזרת? אם כן, מהו טעם החזרת ר? והאם יש לשנות את המנהג המשפחתי ולעבור לאכילת חסה? אם לא, האם בקערת הסדר יש לשים חזרת גם במקום המרור? ומה טעם אכילת חסה עם חזרת?
תשובה: למה שאנחנו קוראים היום חסה קוראים במשנה חזרת, ומה שכתוב במשנה "תמכה" זה מה שקוראים היום ביידיש "חריין"   החזרת החריפה. באירופה באמת היה קשה להשיג את החסה, ולכן הם אכלו חריין שזה באמת קשה מאוד. הנצי"ב כותב על כך מפורשות באיגרת לבנו, בנו החמיר לאכול חריין וגם אכל שיעור גדול, והיה צם בערב פסח כי הוא היה בכור. הנצי"ב אמר לו   למה כבוד בני לא מעדיף לאכול חסה, היא נשנית במשנה ראשונה? למעשה תאכלו חסה ולא את החריין. את החריין תאכלו רק אם אין חסה.
שאלה: מצות בקידוש: על כמה מצות מברכים בערב שבת האם על 2 כמו בימים בהם מותר לחם או 3 כמו בליל הסדר?
תשובה: 2 כמו בשבת רגילה.
שאלה: בקורנפלס יש לתת: הרה"ג יעקב אריאל ענה כי קורנפלקס אינו חמץ אלא קטניות. בקורנפלקס תלמה שראיתי היה כתוב שהוא מכיל "לתת (מכיל גלוטן)". זה לא נחשב חמץ?
תשובה: אכן יש חשש לחמץ גמור גם לספרדים.
שאלה: השפעת עין הרע: רציתי לדעת איך אנשים סבורים שיש יכולת לאנשים אחרים לשנות את החלטת אלוקים במידת הדין ע"י עין הרע, איך יכול להיות שמישהו יכול להשפיע על החיים של אחר חוץ מאלוקים?
תשובה: אנו נמצאים בעולם שהקב"ה מפנה מקום לבחירה החופשית של בני האדם. אחד מיסודות האמונה שהקב"ה לא נותן לשום כוח לפעול בעולם כנגד רצונו אולם רצונו של הקב"ה שגם בני אדם ישפיעו על מה שקורא איתם, זהו תוכן הבחירה החופשית. כשמישהו נותן לך מכה זה לא נגד רצון ה'. ה' רוצה שיהיה בחירה חופשית. הבחירה חופשית היא מחייבת את האדם לקחת אחריות על מעשיו. המציאות של הרע בעולם היא גם מחייבת את הצדיקים לגייס כוחות להתמודד מול הרע. חלק מן הרע בעולם לא מתגלה דווקא על ידי מכות גופניות שאדם עושה לחבירו. גם המחשבות של האדם משפיעות, זה ענין עין הרע. המבט הרע גם הוא חלק מפעולת האדם בעולם.
שאלה: קטניות חרדל: א) האם חרדל הוא קטניה ואסור בפסח לאשכנזים? ב) האם בחול המועד מותר לשטוף(עם סבון) כתם נקודתי בבגד? ג) האם מותר באופן גורף לכבס בגדים של ילדים או רק כשאין אחרים? ד) האם מותר להשרות בחול המועד בגד שהתלכלך - במידה ונחכה עד לאחר החג יהיה מאוד קשה להסיר את הכתם?
תשובה: חרדל נחשב כקטניות. כל כיבוס אסור כולל שריה במים אלא אם השריה נחוצה ע"מ להציל את הבגד שלא יישאר בו כתם קבוע. רק בגדי ילדים המתלכלכים כל יום מותר לכבס.